User talk:RAnjukta

″विभागानन्तरजातानां विभागः″

विभक्तेषु पुत्रेषु पश्चात् सवर्ण्णायां जातः पित्रोरूर्द्ध्वं तयोरंशं लभते । सत्यां दुहितरि केवलं पित्र्यमंशं लभते । ऊर्द्ध्वं विभागाञ्जातस्तु पित्र्यमेव हरेद्धनम् इति मनुवचनात् । असवर्ण्णायां जातस्तु स्वांशमेव पित्र्याल्लभते । अपि च विभागोत्तरकालं पित्रा यत् किञ्चिदर्जितं तत्सर्वं विभक्तजस्यैव पुस्य भवति । ये च विभक्ताः सन्तः पित्रा सह संसृष्टाः पितुरूर्द्ध्वं तैः सार्द्धं विभक्तजोऽपि धनं विभजेत् । मृते पितरि अस्पष्टागर्भायां मातरि विभागे कृते पश्चाज्जातं भ्रातरं सर्वे भ्रातरः स्वेभ्यः स्वेभ्योंऽशेभ्यः किञ्चित् किञ्चिदुद्धृत्य स्वभागसमभागिकं कुर्य्युरिति विज्ञानेश्वरः । तन्मते विभागानन्तरजातो विभक्ततज इति । परन्तु विभक्तेन पित्रा जातो विभक्तज इति जीमूतवाहनः । एतेन विभागानन्तरं यस्य गर्भाधानं स विभक्तज इति जीमूतवाहनस्याशयः । प्रसङ्गेऽस्मिन् मित्रामिश्रेण न किमप्युक्तम् । --RAnjukta (talk) 17:43, 19 March 2018 (UTC)''